Aretha Franklin

D'Aretha Louise Franklin, gebuer de 25. Mäerz 1942 zu Memphis, a gestuerwen de 16. August 2018 zu DetroitAretha Franklin - First Lady of Soul am Alter vu 76 Joer gestuerwen op rtl.lu de 16. August 2018, war eng amerikanesch Soul-Sängerin, Instrumentalistin a Pianistin.

D'Aretha Franklin gouf och d'„First Lady of Soul“ oder „Queen of Soul“ genannt. Hire musikalesche Spektrum huet och den R&B, Gospel, Jazz bis hin zum Pop an Dance abegraff. An hirer joerzéngtelaanger Karriär gouf si e puermol mam Grammy, dem wichtegsten amerikanesche Musekspräis ausgezeechent.

Hiren Nummer-Eent-Hit Respect gouf d'Lidd vun der afroamerikanescher Befreiungs- an der Fraebeweegung. 1987 gouf si als éischt Fra an d'Rock and Roll Hall of Fame opgeholl. D'Musekszäitschrëft Rolling Stone huet si 2010 zur beschter Sängerin vun allen Zäite gekréint. D'Aretha Franklin gehéiert zu den Interprete mat de meescht verkaafte Placke weltwäit.

 Um Spaweck 

Kategorie:Gebuer 1942
Kategorie:Gestuerwen 2018
Kategorie:Grammy-Gewënner
Kategorie:US-amerikanesch Sänger
Kategorie:Hollywood Walk of Fame
Kategorie:US-amerikanesch Pianisten
Kategorie:Soulsänger
Kategorie:Persounen, déi d'Presidential Medal of Freedom kruten